Tájékoztató az MVGYOSZ online Bodor Tibor Hangoskönyvtár használatáról

Ki jogosult az online könyvtár használatára?

* Az online hangoskönyvtárat jelenleg csak azon látássérült személyek használhatják ingyen, akik az MVGYOSZ valamely tagegyesületénél érvényes tagsági jogviszonnyal rendelkeznek.
* Azon látássérült személyeknek, akik nem tagjai egyik tagegyesületnek sem, regisztrálniuk szükséges, illetve be kell fizetni az éves szolgáltatási díjat, ami 6000 Ft.
* Jelenleg IOS és android rendszerre lehet letölteni az app-ot, illetve a BlindShell 2-es készülékeken érhető el. Továbbá a hangoskonyvtar.mvgyosz.hu weboldalon is hallgathatóak a könyvek.

Hogy tudom használni az online hangoskönyvtárat??

* Töltse le az App Store vagy a Play áruházból ingyenesen az MVGYOSZ hangoskönyvtára elnevezésű alkalmazást.
* Az alkalmazás elindítását követően van mód az aktiválásra.

Csak azon látássérült személyek tudnak a törzsszám + e-mail cím megadásával belépni, akik rögzítve vannak az MVGYOSZ egységes tagnyilvántartó rendszerébe.

Milyen adatokat kell megadni a belépéshez?

* A belépéshez az alábbi adatokat kell megadni:

Törzsszám, kötőjellel(-) hozzáírva a tagegyesület kódja, e-mail cím.

Példa a törzsszámra: 83939-01

A tagegyesületek kódjai az alábbiak:

Látássérültek Észak-alföldi Regionális Egyesülete -01

Látássérültek Regionális Közhasznú Egyesülete -02

Magyar Vakok és Gyengénlátók Bács-Kiskun Megyei Egyesülete – 03

Nyírségi Látássérültek Egyesülete -04

Vakok és Gyengénlátók Baranya Megyei Egyesülete -05

Vakok és Gyengénlátók Békés Megyei Egyesülete -06

Vakok és Gyengénlátók Borsod-Abaúj-Zemplén Megyei Egyesülete -07

Vakok és Gyengénlátók Csongrád Megyei Egyesülete -08

Vakok és Gyengénlátók Fejér Megyei Szervezete -09

Vakok és Gyengénlátók Győr-Moson-Sopron Megyei Egyesülete -10

Vakok és Gyengénlátók Hermina Egyesülete -11

Vakok és Gyengénlátók Heves Megyei Egyesülete -12

Vakok és Gyengénlátók Jász-Nagykun-Szolnok Megyei Egyesülete -13

Vakok és Gyengénlátók Komárom-Esztergom Megyei Egyesülete -14

Vakok és Gyengénlátók Közép-Magyarországi Regionális Egyesülete -15

Vakok és Gyengénlátók Nógrád Megyei Egyesülete -16

Vakok és Gyengénlátók Somogy Megyei Egyesülete -17

Vakok és Gyengénlátók Szabolcs-Szatmár-Bereg Megyei Egyesülete -18

Vakok és Gyengénlátók Tolna Megyei Egyesülete -19

Vakok és Gyengénlátók Vas Megyei Egyesülete -20

Vakok és Gyengénlátók Veszprém Megyei Egyesülete -21

Vakok és Gyengénlátók Zala Megyei Egyesülete -22

Regisztrált személyek -23

* A beírt adatokat követően el kell fogadni az általános szerződési feltételeket és az aktiválás gombra kell kattintani.
* Az aktiválás csak akkor sikeres, ha a megadott törzsszám és az e-mail cím azonos a tagnyilvántartó rendszerbe rögzített adatokkal.

Figyelem! Az aktiválás során az alkalmazás azt is vizsgálja, hogy az aktiválás időpontjában a felhasználónak rendezve van-e arra az évre a tagsági jogviszonya.

* Az aktiválás akkor végleges, ha az e-mail címre érkezett levélben rákattintunk a megerősítő linkre.

Figyelem! Az aktiváló e-mailt gyakran a levélszemét mappába teszi a levelezőrendszer.

* A megerősítést követően vissza kell lépni az alkalmazásba és a bejelentkezésre kattintva már lehet is használni az online hangoskönyvtárat.
* Ezt követően nincs szükség újból megadni az adatokat, az alkalmazás elindítását követően a rendszer automatikusan beengedi a felhasználót az alkalmazásba, vagy a webes felületre.

Figyelem! Alkalmanként kilépteti a felhasználókat a rendszer, de ha nem történt eszközváltás, úgy nem szükséges az aktiválás folyamatát ismét elvégezni, elegendő a belépés gombra kattintani az adatok megadása nélkül.

* Egyszerre csak egy eszközön lehet használni az online hangoskönyvtárat, így minden eszköz váltásnál el kell végezni az aktiválás folyamatát.
* Amennyiben nem felelnek meg az adatok, úgy az adott tagegyesület munkatársához kell fordulni adategyeztetés céljából. Illetve az mvgyosz.hu oldalon található Taglekérdező felület segítségével meggyőződhetünk az adatok pontosságáról és a tagsági jogviszony érvényességéről.
* Családi megosztásra, vagy másik IOS eszközön történő futtatásra nincs mód. Az alkalmazás kizárólag egyszerre csak egy készüléken használható.